Klaus Ebner

Klaus Ebner nasceva le 8 de augusto 1964 in Vienna, Austria. Ille es un scriptor austriac scribente in germano e un traductor. Ille publicava libros super topicos informatic e textos litterari in revistas cultural durante los annos 1980. Ille publicava su primari collection de contos in 2007. Ebner scribe poesia in germano e etiam in catalano.

 Biographia 
Le autor studiava linguas romanic e germano, traductologia e economia europee.Cf. biografia in Ebner, Klaus: Auf der Kippe, Neckenmarkt 2008, p. 139. Durante le annos 1980, ille laborava pro un association litterari e un revista de litteraturaLe autor ha contribuite como scriptor e redactor al revista litterari Texte.. Posteriormente initiava su practica professional in le campos del traduction, del inseniamento de idiomas e del collaboration in projectos informatic.Cf. Lorenz, Dieter e Klaus Ebner: DNS-Implementierung im Windows-Netzwerk, Microsoft Press, Unterschleißheim 2004, p. 427 (Super le autores). Durante le annos 1990, ille scribeva articulos e libros super topicos de software e retes de computatoresScribeva le libros pro le editoriales Data Becker, Markt & Technik, IWT, TEWI e Microsoft Press..

Ab le final del annos scholar, ille jam scribeva textos curte de prosa, lyrica e theatro radiophonic.Cf. publicationes in le revistas litterari Texte (1983-1986) e Lesezirkel (nr. 20 e nr. 27). Durante ille tempore, ille publicava varie obras in publicationes litterari e cultural. Ab 2005, su activitate litterari se intensificava e ille publicava in magazines e anthologias.Jam in 2005, ille publicava al minus 9 textos, i.e. in le publicationes Literarisches Österreich 2/2005, Literatur und Kritik 397/398, Lyrikzeit (ezine) Gegenwind Nr. 21, die Rampe 4/2005, Schnipsel (ezine) con duo contributiones, Schreibkraft Nr. 12 e Volltext.net (ezine). Klaus Ebner es autor de narrativa, novellas, contos, essayos e poesia. Un parte de su lyrica es scribite in catalano. Con un subsidio del governamento austriac, ille scribeva un essayo de viage super le Principato de AndorraCf. le intervista de Christof G. Pelz al sito official del autor  pro le thema essayos. in 2007.

Ebner scribe super le impacto de societates multicultural, le mentalitates differente, le linguas, le populos e le credentias. Cf. per exemplo le contos Notruf, Momentaufnahme e Der Pflegling in: Ebner, Klaus: Lose, Neckenmarkt 2007. Le tolerantia e le acceptation possede un signification plus visibile in le secunde publication Auf der Kippe. Al Premio International pro Poesia Nosside se ha mentionate le poema viro-papiro. Le jurato parlava super un "tristessa metropolitan", e tunc: "Super le mesmo plano de immediate participation se pone le homine-papiro de Klaus Ebner, que ha como cena le solitude e como guarnitura un sperantia decedite".Amoroso, Giuseppe: L'immaginario dei poeti del Nosside 2007 e il loro potere di esprimere il mondo, Città del Sole Edizioni , Reggio Calabria 2007; p. 41 (version italian). Ecce le poema integralEbner, Klaus: ein Zettler krank, in: Amato, Pasquale und Mariela Johnson Salfrán: Nosside 2007, Città del Sole Edizioni, Reggio Calabria 2007, p. 113. in germano e traducite in interlingua:

 Germano Interlingua (traduction) 
ein Zettler krankvergessen ganz im Suff
die Wagenräder sperrenzäh
sein Mahl besteht aus Einsamkeitgarniert
mit Sehnsucht nach Vergangenembetört von lauten Rufen
Hoffnungwie vor langem sie
verlosch  
un viro-papiro maladedesolate in ebrietate
le rotas de su carro blocainhabile
su cena es le solitudee su guarnitura
le desiro ardente pro le passatocaptate per critos alte
sperantiaque ante multo tempo
ha decedite

Ab le initio de 2008, Klaus Ebner ha essite premiate con le premio litterari Wiener Werkstattpreis 2007. Le narration victoriose Der Flügel Last (Le peso del alas) describe le dies de un puera de septe annos que ha cancere. Le stilo narrative evoca le perspectiva del puera. Le essayo victoriose Was blieb vom Weißen Ritter? (Que remane del cavallero blanc?) introduce in le romance medieval Tirant lo Blanch del scriptor valencian Joanot Martorell; le autor ha fusionate su proprie experientia de lector con factos historico e litterari.Le duo textos es publicate in le anthologia del competition Schaden, Peter (ed.): wordshop x, FZA Verlag, Vienna 2008.

Klaus Ebner vive e labora in Vienna e es un membro del associationes austriac de scriptores Grazer Autorinnen Autorenversammlung (GAV)Cf. entrata super le autor apud association Grazer Autorenversammlung. e Österreichischer Schriftstellerverband (ÖSV).

 Premios 
 2008 Subsidio pro le litteratura del governamento austriac
 2007 Wiener Werkstattpreis 2007, premio principal e vincitor in le categorias conto e essayo (Vienna)
 2007 Subsidio de viage pro le litteratura del governamento austriac
 2007 Mention al Premio Internazionale di Poesia Nosside (Reggio Calabria)
 2005 Feldkircher Lyrikpreis (Premio de Poesia de Feldkirch) (quarte)
 2004 La Catalana de Lletres 2004, mention e publication de un poema in le anthologia del convocation (Barcelona)
 1988 Erster Österreichischer Jugendpreis (Premio pro le Juventute del banca Die Erste) pro su novella Nils
 1984 Premio del Theatro Radiophonic del revista litterari TEXTE (tertie)
 1982 Erster Österreichischer Jugendpreis (Premio pro le Juventute del banca Die Erste) pro su novella curta Das Brandmal

 Obras 
 Libros in germano 
 Hominide/Hominoide; conto, FZA Verlag, Vienna 2008, 
 Auf der Kippe/In equilibrio insecur; prosa curt, Arovell Verlag, Gosau 2008, 
 Lose/Lots; contos, Edition Nove, Neckenmarkt 2007, 

 Libros in catalano 
 Vermells; poesia, SetzeVents Editorial, Urús 2009, 

 Contributiones in anthologias 
 Die Stadt und das Meer/Le Urbe e le mar; essayo, in: Reisenotizen, FAZ Verlag, Vienna 2007, 
 Routiniert/Rutinate; conto, in: Sexlibris, Schreiblust Verlag, Dortmund 2007, 
 Weinprobe/Degustation de vino; conto, in: Das Mädchen aus dem Wald, Lerato-Verlag, Oschersleben (RFG) 2006, 
 El perquè de tot plegat; poesia, in: La Catalana de Lletres 2004, Cossetània Edicions, Barcelona 2005, 
 Das Begräbnis/Le Funerals; conto, in: Kaleidoskop, Edition Atelier, Vienna 2005, 
 Abflug/Departo; conto, in: Gedanken-Brücken, Edition Doppelpunkt, Vienna 2000, 
 Island/Islandia; poema, in: Vom Wort zum Buch, Edition Doppelpunkt, Vienna 1997, 
 Heimfahrt/Retorno a casa; conto, in: Ohnmacht Kind, Boesskraut & Bernardi, Vienna 1994, 
 Träume/Sonios; prosa curte, in: Junge Literatur aus Österreich 85/86, Österreichischer Bundesverlag, Vienna 1986,  

 Referentias 
 Literarisches Leben in Österreich 5, IG Autorinnen Autoren, Vienna 2001, , p. 730
 Anthologia Kaleidoskop, Ed. Eleonore Zuzak, Edition Atelier, Vienna 2005, , Information super le autor p. 368
 Revista literari Lichtungen 109/2007, Graz 2007, ISSN 1012-4705, Information super le autor p. 114
 Revista literari Literatur und Kritik 397/398, Salzburg 2005, Information super le autor p. 111
 Revista literari DUM, Biographia de Klaus Ebner
 Revista literari Neue Sirene 21, München 2007, , ISSN 0945-9995, Information super le autor p. 131

 Referentias 

 Ligamines externe 
 Informationes super le autor (super toto in germano e catalano): www.klausebner.eu
 Biographia, Grazer Autorinnen Autorenversammlung
 Pagina del autor, edition Schreiblust
 «Reflektor», narration (in: Schreibkraft 13) 
 «Selbsterklärend», narration (in: Schreibkraft 15) 
 Contos in german in le section Kurzgeschichten (in: Schnipsel)
 Poesia (in: Lyrikzeit)

Categoria:Scriptores
Categoria:Gente austriac
Categoria:Traductores